

**KONFEDERÁCIA ODBOROVÝCH ZVÄZOV SLOVENSKEJ REPUBLIKY**

 

Materiál na rokovanie

HSR SR 19.2.2018

 bod 9

S T A N O V I S K O

**k návrhu zákona** **o rybárstve a o zmene a doplnení zákona č. 455/1991 Zb.**

**o živnostenskom podnikaní (živnostenský zákon) v znení neskorších predpisov**

1. **Popis materiálu**

Návrh zákona o rybárstve na základe aplikačnej praxe rieši naliehavé a dlhodobé problémy súvisiace s výkonom rybárskeho práva. Navrhuje sa zrušiť platný zákon č. 139/20002 Z. z o rybárstve v znení neskorších predpisov a nahradiť ho novým zákonom.

Významným posunom oproti súčasnému právnemu stavu je zavedenie sankčného postihu za neoprávnené nakladanie s výkonom rybárskeho práva a ustanovenia týkajúceho sa účelového rybárskeho hospodárenia v rybárskych revíroch, lovných revírov s výskytom rýb s presahujúcimi limitnými hodnotami ťažkých kovov v súvislosti s ochranou zdravia a obyvateľstva a rybárskych pretekov, ako športovej rybárskej činnosti.

Zásadné zmeny v návrhu zákona sa týkajú kompetencií rybárskej stráže ako verejného činiteľa a podmienok, za akých je možné sa uchádzať o ustanovenie za člena rybárskej stráže.

Dôležité zmeny nastali aj v ustanoveniach týkajúcich sa zakázaných spôsoboch lovu, predovšetkým v súvislosti s plnením vedecko-výskumných úloh a prieskumných úloh držiteľmi osobitných povolení na rybolov a ustanovení upravujúcich zákazy na pstruhových vodách, lipňových vodách a kaprových vodách.

 Predkladaný návrh nového zákona o rybárstve oproti predchádzajúcej právnej úprave predstavuje kvalitatívne lepšiu právnu normu, zodpovedajúcu súčasným spoločenským pomerom a záujmom SR na ochranu vôd a rýb ako prirodzeného bohatstva štátu.

1. **Stanovisko KOZ SR**

KOZ SR nemá k predloženému návrhu zákona pripomienky.

1. **Závery a odporúčania**

KOZ SR odporúča návrh zákona o rybárstve na ďalšie legislatívne konanie.